**Beszámoló**

**ELTE TTK HA**

**Biró Máté&File Ágnes**

**2019.02.12. „Újévi” Küldöttgyűlésre**

**Bevezető értekezés**

Noha sok élőlény, így a barnamedve, a sün, vagy a vizsgaidőszakból otthon a húsleves mellé megtérő egyetemista bevackolja magát hibernálva télre, ez sajnos a piac kevéssé versenyképes gazdasági szereplőivel nem lehet ekképp. Így az élet nem állt meg a 00.732-es alagsori helységben sem. Noha az év fordulóját még kissé érezzük, lassan sikerül felhengergetni az elmúlt év egyes rendezvényeinek már lassan porosodó szőnyegét.

**Változások**

A legfontosabb várt változásra még várni kell egy kevéskét, mely az alapítvány kuratóriumának személyi változásbejegyzése lenne. A cégbíróság ugyanis, nevének rövid, hatékony mivoltára rácáfolva különös lassúsággal görgeti magával fáradt szkarabeuszként ezt az egyre terhesebbé váló ganajgolyót.

 Ennél elszomorítóbb hír azonban, hogy Dóri, akinek munkája gyakorlatilag a beton alapozás, és az azt merevítő vas rudazat egységeként fogható fel az alapítvány düledező épülete alatt január 31-n utolsó munkanapját fejezte be nálunk. Ezt a hiányt – mely fájó és nehezen pótolható – hivatott helyettesíteni a február 18-án munkába álló új irodavezető. Felvételét interjúk sora előzte meg, ahol alaposan felmértük a rendelkezésünkre álló erőforrásokat, és ennek figyelembe vételével igyekeztünk a legjobb megoldást megtalálni az alapítvány számára.

**Döntések**

Mivel jelenleg szakdolgozatom ólomszárnyú betonbagolyként nyom lefelé a mocsárba, itt röviden vázlatosan jelezném a meghozott döntéseket, a megszervezett eseményeket.

* ICE szervezése és megtartása Királyréten
* A szakterületekel egyetértésben vizsgafelejtő/szemeszterzáró buli , mely az alapítvány hasznára vált
* Korábbi Alapítványi elnökség javaslátara külföldi – Prágai – út szervezése.
* Új alkalmazott(ak) felvétele
* Folyamatos fennmaradásunkat célzó pénzforgalmi döntések

**Jövő**

 Még január hónap során összeállítottunk Dórival egy pályázati keretszámítást, és keretanyagot NEA működési támogatás pályázatra. Ezzel az összeggel jelentősen javulna a mobilitás és pénzügyi stabilitás.

 Lucával közös egyetértésben, szakdolgozatom növekvő időráfordítása miatt, meg nem határozott időtartamtól megkezdtük egy utód keresését, az Alapítvány elnöki pozíciójába.

Helyzetünket röviden ekképp hasonlítanám a végtelen tenger erejéhez, melyet mindössze parányi hajóként nyom az adósság.

 ***„Habár fölül a gálya, s alul a víznek árja, azért a víz az úr”***

***Petőfi Sándor***

2019. 02. 08. Budapest